laion/Wikipedia-Exotic huggingface dataset:
হোসে লুইস রদ্রিগেস বেবান্স

হোসে লুইস রদ্রিগেস বেবান্স (স্পেনীয়: José Luis Rodríguez, স্পেনীয় উচ্চারণ: [xose luˈis ɾoðɾˈiɣeθ]; জন্ম: ১৪ মার্চ ১৯৯৭; হোসে রদ্রিগেস নামে সুপরিচিত) হলেন একজন উরুগুয়েয়ীয় পেশাদার ফুটবল খেলোয়াড়। তিনি বর্তমানে ব্রাজিলীয় ক্লাব ভাস্কো দা গামা এবং উরুগুয়ে জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় অথবা ডান পার্শ্বীয় মধ্যমাঠের খেলোয়াড় হিসেবে খেলেন। ২০১৬ সালে, রদ্রিগেস উরুগুয়ে অনূর্ধ্ব-২০ দলের হয়ে উরুগুয়ের বয়সভিত্তিক পর্যায়ে অভিষেক করেছিলেন। হোসে লুইস রদ্রিগেস বেবান্স ১৯৯৭ সালের ১৪ই মার্চ তারিখে উরুগুয়ের কানেলোনেসে জন্মগ্রহণ করেছেন এবং সেখানেই তার শৈশব অতিবাহিত করেছেন। রদ্রিগেস কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১০ই নভেম্বর তারিখে ঘোষিত উরুগুয়ের ২৬ সদস্যের চূড়ান্ত দলে স্থান পেয়েছেন। "FIFA World Cup Qatar 2022 – Squad list" (পিডিএফ)। FIFA। ১৫ নভেম্বর ২০২২। সংগ্রহের তারিখ ১৫ নভেম্বর ২০২২।  "Se confirmó la lista de convocados para la Copa Mundial de Catar 2022" [2022 Qatar World Cup squad confirmed] (স্পেনীয় ভাষায়)। Uruguayan Football Association। ১০ নভেম্বর ২০২২। সংগ্রহের তারিখ ১০ নভেম্বর ২০২২।  উইকিমিডিয়া কমন্সে হোসে লুইস রদ্রিগেস বেবান্স সংক্রান্ত মিডিয়া রয়েছে। সকারওয়েতে হোসে লুইস রদ্রিগেস বেবান্স (ইংরেজি) ট্রান্সফারমার্কেটে হোসে লুইস রদ্রিগেস বেবান্স (ইংরেজি) ওয়ার্ল্ডফুটবল.নেটে হোসে লুইস রদ্রিগেস বেবান্স (ইংরেজি) ন্যাশনাল-ফুটবল-টিমস.কমে হোসে লুইস রদ্রিগেস বেবান্স (ইংরেজি)
মটকা

মটকা মাটি থেকে তৈরি করা একপ্রকার বিশালাকৃতির পাত্র, যা দেখতে অনেকটা কলসের মতো মনে হয়। এজাতীয় পাত্রে সাধারণত চাল সংরক্ষণ করা হয়। সাধারণ্যের পর্যবেক্ষণজাত সত্য হচ্ছে, মটকায় রাখা চালে সহজে পোকা ধরে না এবং চালের গন্ধ ও স্বাদ দির্ঘদিন অটুট থাকে। তাছাড়া মাটি থেকে তৈরি বলে এজাতীয় পত্রের সংস্পর্শে থাকার ফলেও চালে কোনো ক্ষতিকারক উপাদান মিশে না। প্রথমে নরম এঁটেল দোআঁশ মাটি সংগ্রহ করা হয়, সাধারণত ধানী জমি কিংবা নদীর গর্ভ থেকে। সেই মাটিকে ভালোমতো দলিতমথিত করে জমিয়ে রাখা হয় এক স্থানে। তারপর সেখান থেকে মাটির হালকা একটা স্তর এনে একটা কড়াই-আকৃতির জিনিসে মটির স্তরটি বসিয়ে মটকার তলা বানানো হয়। তারপর সেই তলার পাশ দিয়ে আরো আরো স্তর যোগ করে মটকার কিনারা তৈরি করা হয়। অনেক সময় আগে থেকে তৈরি করা রিং পরিয়ে দেয়া হয় স্তরে স্তরে। এসময় আগের স্তরের সাথে নতুন স্তরকে আটকে দেবার জন্য ভেজা কাপড় দিয়ে জোড়াগুলোকে ভিজিয়ে পলিশ করে নেয়া হয়। কখনও কখনও সামান্য গোলাকৃতি কোনো বস্তু দিয়ে ভিতর থেকে চাপ দিয়ে মটকার গোলাকৃতি বজায় রাখা হয়। সবশেষে কলসের মতো গলার অংশের একটা স্তর যোগ করা হয়। সাধারণত কলস যেভাবে চাকার উপর রেখে বানানো হয়, মটকার বিশাল আকৃতির কারণে সেভাবে বানানো সম্ভব হয় না। মাটির থৈরি মটকা এরপর রোদে শুকিয়ে আগুনে পোড়ানো হয়। পুড়িয়ে নেয়ার আগে মাটি খোদাই করে কিংবা পুড়িয়ে নেয়ার পরে রং দিয়ে অনেক সময় মটকায় নকশাও করা হয়। সাধারণত নকশায় গ্রাম্য মোটিফ ফুটে ওঠে। হিন্দু পরিবারগুলোতে মটকার মধ্যে বিভিন্ন মাঙ্গলিক চিহ্ন আঁকার প্রচলনও দেখা যায়।
.এলটি

.এলটি হল লিথুয়ানিয়ার ইন্টারনেট কান্ট্রি কোড টপ-লেভেল ডোমেইন (সিসিটিএলডি)। ১৯৯২ সালের ৩ জুন, নরওয়েজিয়ান সরকারের সহায়তায়, অসলো বিশ্ববিদ্যালয়ের অনুরোধে ইন্টারনেটে .আলটি শীর্ষ-স্তরের ডোমেইন প্রতিষ্ঠিত হয়। ".lt domeno statistika"। DOMREG.lt। ২০২২-১২-১৭। ২০২২-১২-১৭ তারিখে মূল থেকে আর্কাইভ করা। সংগ্রহের তারিখ ২০২২-১২-১৭।
রায়ান ক্লাইন

রায়ান ক্লাইন (জন্ম ১৫ জুন ১৯৯৭) একজন দক্ষিণ আফ্রিকায় জন্মগ্রহণকারী ওলন্দাজ ক্রিকেটার যিনি নেদারল্যান্ডস জাতীয় ক্রিকেট দলের হয়ে খেলেন।
প্রোনোমিনালাইজেশন ইন বেঙ্গলি

প্রোনোমিনালাইজেশন ইন বেঙ্গলি (অর্থ: বাংলায় সর্বনামীয়করণ) হলো ভাষাতাত্ত্বিক হুমায়ুন আজাদের ইংরেজিতে লেখা বাংলা ব্যাকরণ সম্পর্কিত ১৯৮৩ সালের গবেষণামূলক প্রবন্ধের একটি সংস্করণ। তিনি ১৯৭৬ সালে স্কটল্যান্ডের এডিনবরায় ডক্টরেট করার সময় তার লেখাটি শুরু করেন। বইটি প্রাথমিকভাবে ১৯৮৩ সালে ঢাকা বিশ্ববিদ্যালয় কর্তৃক এবং ২০১০ সালে আগামী প্রকাশনী কর্তৃক প্রকাশিত হয়। এই গবেষণাটি ১৯৭৬ সালে লেখকের জন্ম নাম হুমায়ুন কবির ব্যবহার করে এডিনবরা বিশ্ববিদ্যালয় কর্তৃক প্রকাশিত হয়। স্কটিশ ভাষাবিদ কিথ ব্রাউন এই ডক্টরেট গবেষণামূলক প্রবন্ধের তত্ত্বাবধায়ক ছিলেন। এই কাজটি বাক্যতত্ত্বের রূপান্তরমূলক উৎপাদক মডেল ব্যবহার করে বাংলা ভাষায় সর্বনাম নিয়ে প্রথম গবেষণা। নোম চম্‌স্কির অ্যাসপেক্টস অব দ্য থিওরি অব সিনট্যাক্স (১৯৬৫) থেকে বেশ কয়েকটি মডেল অভিযোজিত হিসেবে উল্লেখ করা হয়েছে। কবির, হুমায়ুন (১৯৭৬)। "প্রোনোমিনালাইজেশন ইন বেঙ্গলি" (ইংরেজি ভাষায়)। এডিনবরা বিশ্ববিদ্যালয়। ২০১৯-১১-১২ তারিখে মূল থেকে আর্কাইভ করা। সংগ্রহের তারিখ ২০১৯-১১-১২।  থম্পসন, হ্যান-রুথ (২০১২)। বাংলা। লন্ডন ওরিয়েন্টাল অ্যান্ড আফ্রিকান ল্যাঙ্গুয়েজ লাইব্রেরি (ইংরেজি ভাষায়)। জন বেঞ্জামিনস পাবলিশিং। পৃষ্ঠা ৩৭৬। আইএসবিএন 9789027238191। ২০২২-০৮-১৭ তারিখে মূল থেকে আর্কাইভ করা। সংগ্রহের তারিখ ২০১৮-০৩-০৮।  প্রোনোমিনালাইজেশন ইন বেঙ্গলি (ইংরেজি ভাষায়)। ঢাকা বিশ্ববিদ্যালয়। ১৯৮৩। ২০২২-০৮-১৭ তারিখে মূল থেকে আর্কাইভ করা। সংগ্রহের তারিখ ২০১৮-০৩-০৮।  "প্রোনোমিনালাইজেশন ইন বেঙ্গলি"। ethos.bl.uk (ইংরেজি ভাষায়)। ব্রিটিশ গ্রন্থাগার। ২০২২-০৮-১৭ তারিখে মূল থেকে আর্কাইভ করা। সংগ্রহের তারিখ ২০১৯-১১-১২।  এডিনবরা বিশ্ববিদ্যালয়ে প্রোনোমিনালাইজেশন ইন বেঙ্গলি ব্রিটিশ গ্রন্থাগারে প্রোনোমিনালাইজেশন ইন বেঙ্গলি ওয়েব্যাক মেশিনে আর্কাইভকৃত ১৭ আগস্ট ২০২২ তারিখে গুগল বইয়ে প্রোনোমিনালাইজেশন ইন বেঙ্গলি ওপেন লাইব্রেরিতে প্রোনোমিনালাইজেশন ইন বেঙ্গলি
অ্যাডোরেশন অব ম্যাজাই

অ্যাডোরেশন অব ম্যাজাই (বাংলায়ঃ ম্যাজাইদের আদর) পদবাচ্যটি যীশুর জন্মের সময়কে কেন্দ্র করে গড়ে উঠা এক অলৌকিক আখ্যানের কথা বলে। এই আখ্যান অনুসারে বাইবেলে বর্ণিত ৩ জন ম্যাজাই (পণ্ডিত/রাজা) এক নক্ষত্রের পথ ধরে শিশু যীশুকে খুঁজে পান। তারা তাকে উপহার হিসেবে স্বর্ণ, কুন্দুরু (লোবান), গন্ধরস অর্পণ করেন। এবং তার আরাধনা করেন। বাইবেলে এই ঘটনাটি ম্যাথিউ ২:১১ তে এইরুপে বর্ণিত হয়েছে: "পরে তাহারা গৃহমধ্যে গিয়া, শিশুটিকে তাহার মাতা মরিয়মের সহিত দেখিতে পাইলেন, ও মাটিতে হাটু গেড়ে বসিয়া, তাহাকে প্রণাম করিলেন: এবং নিজেদের সম্পদের ডালা খুলিয়া, তাঁহাকে স্বর্ণ, কুন্দুরু, ও গন্ধরস; উপহার দিলেন। এরপর হেরডের কাছে ফিরে না যাওয়ার জন্য যে নির্দেশ স্বপ্নে পেয়েছিলেন তা অনুসরণ করে ভিন্ন পথ ধরে তারা ফিরে যান।" মধ্যযুগের চিত্রশিল্পীরা তাদের তুলির আঁচড়ে এ ধারণাটিকেই প্রতিষ্ঠিত করতে চেয়েছিলেন, যীশুই যে ভবিষ্যৎ পৃথিবীর রাজা তা কিছু মানুষ যীশুর শিশু অবস্থাতেই বুঝতে পেরেছিল। যীশুকে ম্যাজাইদের আদরের এই ধরনের চিত্রকলা সেই অলৌকিক আখ্যানকেই অনুভব করায়। মধ্য যুগে এই গল্পটি জনে জনে ছড়িয়ে পড়তে থাকে। শিশু যীশুর কাছে যাওয়া এ তিন ব্যক্তি কে তা নিয়ে নানাবিধ কল্পনা হতে থাকে। বহু লোক অনুমান করে এই তিনজন পূর্বের কোন জায়গা থেকে এসেছে। পরিশেষে এটাই গৃহীত হয় যে এই তিন রাজা সে সময়ের তিনটি প্রধান মহাদেশ যথা: ইউরোপ, এশিয়া ও আফ্রিকার প্রতিনিধিত্ব করেছিলেন। এই তিনজন রাজার পরিচয় হিসেবে যে তিনটি নামের কথা শত বছর ধরে সবচেয়ে বেশি উচ্চারিত হয়েছে তারা হলেন রাজা গেসপার (অথবা ক্যাসপার), মেলচিওর, এবং বালথাসার। মেজাইদের আগমনের ঘটনাটি এপিফেনি হিসেবে খ্রিষ্টান সমাজে উদযাপিত হয়। যদিও পূর্ব অর্থোডক্স গীর্জা ও পশ্চিমা খ্রিষ্টধর্মের গীর্জা বর্ষপঞ্জি কিছুটা ভিন্নতার জন্য এপিফেনি পালনের তারিখ ভিন্ন ভিন্ন দিনে হয়। পশ্চিমা খ্রিষ্টধর্মে এই দিনটিকে উদযাপন করা হয় ৬ জানুয়ারী এবং পূর্ব অর্থোডক্স গীর্জা যীশুর জন্মদিনেই (২৫ ডিসেম্বর) এই দিনটিকে উদযাপন করে। Zambrano, Patrizia (২০১৯)। Sandro Botticelli and the birth of modern portraiture। আইএসবিএন 978-1-78735-461-6। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
প্রবন্ধ কোষ

প্রবন্ধ-কোষ হল একটি ভারতীয় সংস্কৃত-ভাষার প্রবন্ধের (পৌরাণিক জীবনীমূলক আখ্যান) একটি সংকলন। এটি ১৩৪৯ খ্রিস্টাব্দে জৈন পণ্ডিত রাজশেখর সুরি কর্তৃক প্রণীত হয়েছিল। এতে ১০ জন জৈন পণ্ডিত, ৪ সংস্কৃত কবি, ৭ রাজা এবং ৩ জন জৈন গৃহস্থ সহ ২৪ জনের জীবন বর্ণনা আছে। এটি চতুর্বিংশতি প্রবন্ধ নামেও পরিচিত। সংকলনের বিষয়বস্তু রাজশেখর তার শিক্ষক তিলকসুরির কাছ থেকে প্রাপ্ত তথ্যের উপর ভিত্তি করে। তিনি মদনসিংহের পৃষ্ঠপোষকতায় দিল্লিতে গ্রন্থটি রচনা করেছিলেন, যার পিতা শ্রী মহমদ শাহী (সম্ভবত মুহাম্মদ তুঘলক) দ্বারা সম্মানিত হয়েছিলেন। সংকলনের কেবল সপ্তম প্রবন্ধ (মল্লবদী-সুরি সম্বন্ধে) সম্পূর্ণরূপে শ্লোক আকারে লেখা; বাকি প্রবন্ধগুলো কথ্য সংস্কৃত গদ্য ব্যবহার করে। প্রবন্ধ-কোষে নিম্নলিখিত ব্যক্তিদের ৪,৩০০টি শ্লোক সহ ২৪টি প্রবন্ধ (কাহিনী) রয়েছে: ভদ্রবাহু ও বরাহ আরিয়ানন্দিলা জীবদেব-সুরি আর্যখাপতা আচার্য পদলিপ্তাচার্য সিদ্ধসেন -সুরি ও বৃদ্ধবাদী মল্লবদী-সুরি হরিভদ্র -সুরি বাপ্পভট্টি-সুরি হেমচন্দ্র -সুরি হর্ষ হরিহর অমরচন্দ্র মদনকীর্তি সাতবাহন বঙ্কচুল বিক্রমাদিত্য নাগার্জুন উদয়না লক্ষ্মণ-সেন (বা লক্ষণ-সেন) কুমারদেব মদনবর্মণ রত্ন-শ্রাবক অভদা-শ্রাবক বাস্তুপাল ও তেজপাল Phyllis Granoff 1993। Sen 1999। Vishnulok Bihari Srivastava 2009। Jayant P. Thaker 1970। J. G. Bühler 1873। J. G. Bühler (১৮৭৩)। "On the Age of the Naishadha-Charita of Sriharsha"। Asiatic Society of Bombay: 31।  Laghu-Prabandha-Saṅgraha। Oriental Institute। ১৯৭০। ওসিএলসি 20655908।  The Clever Adulteress and Other Stories: A Treasury of Jaina Literature। Motilal Banarsidass। ১৯৯৩। আইএসবিএন 978-81-208-1150-8।  Sen, Sailendra Nath (১৯৯৯), Ancient Indian History and Civilization (Second সংস্করণ), New Age International Publishers, আইএসবিএন 81-224-1198-3 উদ্ধৃতি টেমপ্লেট ইংরেজি প্যারামিটার ব্যবহার করেছে (link) Vishnulok Bihari Srivastava (২০০৯)। Dictionary of Indology। Pustak Mahal। আইএসবিএন 9788122310849।   Nasaru, Wahid (২০০১)। "7. प्रबन्धकोश में वर्णित गृहस्थ जैन धर्मानुरागी चरित"। राजशेखरसूरिकृत प्रबन्धकोश : एक समीक्षात्मक अध्ययन [A Critical Study of the Prabandhakosa of Rajasekharasuri] (গবেষণাপত্র) (হিন্দি ভাষায়)। Department of Sanskrit, Aligarh Muslim University। hdl:10603/57877। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
দিকপাল

দিকপাল (সংস্কৃত : दिक्पाल) হলেন সেই দেবগণ যারা হিন্দু ধর্ম, জৈন ধর্ম এবং বজ্রযান বৌদ্ধধর্ম অনুসারে মহাকাশের নির্দিষ্ট দিক শাসন করেন — বিশেষ করে কালচক্র। আটটি দেবতার একটি দল হিসাবে, তাদের বলা হয় অষ্ট-দিকপাল (সংস্কৃত :अष्ट-दिक्पाल), আক্ষরিক অর্থ হল আট দিকের অভিভাবক। তারা প্রায়ই দশ দিকের জন্য দুজন অতিরিক্ত দেবতাকে নিয়ে সংখ্যা বৃদ্ধি করেন (দুটি অতিরিক্ত দিক হল সুবিন্দু এবং কুবিন্দু), তখন তারা দশ-দিকপাল নামে পরিচিত হন। হিন্দুধর্মে হিন্দু মন্দিরের দেয়াল এবং ছাদে তাদের ছবি উপস্থাপন করা ঐতিহ্যগত। এগুলো প্রায়শই জৈন মন্দিরগুলোতে চিত্রিত করা হয়; ব্যতিক্রম হল, সাধারণত পাদবিন্দুতে নাগ বিষ্ণুর স্থান নেয়। প্রাচীন জাভা এবং বালির হিন্দুধর্ম নব-দিকপালকে স্বীকৃতি দেয়, নব-দিকপালের আক্ষরিক অর্থ নয়টি দিকের অভিভাবক। কেন্দ্রে একটি সংযোজন সহ আটটি দিক নিয়ে এই নয় দিক গঠিত। দিকের নয়জন অভিভাবক দেবতাকে বলা হয় দেবতা নওয়া সঙ্গ (নয় অভিভাবক দেবতা)। মাজাপাহিত সাম্রাজ্যের প্রতীক সূর্য মাজাপাহিত-এ এই অভিভাবক দেবতাদের নকশা আছে। চারটি চীনা প্রতীকের চারপাশের বিদ্যা, যেগুলি চার পূর্বপুরুষের আত্মা,- যারা মূল চারটি দিকের (উত্তর, দক্ষিণ, পূর্ব এবং পশ্চিম) জন্য দায়ী, তাদের সঙ্গে দিকনির্দেশের অভিভাবকদের ধারণার মধ্যে দৃঢ় মিল রয়েছে।[তথ্যসূত্র প্রয়োজন] হিন্দু ঐতিহ্যে দিকনির্দেশকে বলা হয় দিশা বা দিক। চারটি মূল দিক এবং ছয়টি লম্বকৌণিক দিক,- এই মোট দশটি দিক রয়েছে, তবে এদের মধ্যে অসীম সমন্বয় সম্ভব। হিন্দুধর্মে, মূল দিকগুলোর অভিভাবকদের বলা হয় লোকপাল (সংস্কৃত :लोकपाल), বা দিকপাল। দিকপালের তিনটি প্রধান বৈশিষ্ট্য স্বীকৃত, দিকপালেরা হলেন: আট অভিভাবক ছাড়াও, নিম্নলিখিতদের যুক্ত করা হয়েছে: ব্রহ্মা (সুবিন্দু, যার অর্থ "মাধ্যাকর্ষণ শক্তি থেকে সবচেয়ে দূরে") বিষ্ণু (কুবিন্দু, মানে "যে দিকে অভিকর্ষ টানে") (প্রাচীন জাভা এবং বালি হিন্দুধর্মে দেওয়াতা নাওয়া সাঙ্গা [দেবতা নব সঙ্গ] বলা হয়) শিব (কেন্দ্র) বিষ্ণু (উত্তর) ব্রহ্মা (দক্ষিণ) ঈশ্বর (পূর্ব) মহাদেব (পশ্চিম) শম্ভু (উত্তরপূর্ব) মহেসোরা (দক্ষিণ-পূর্ব) শংকর (উত্তর-পশ্চিম) রুদ্র (দক্ষিণ-পশ্চিম) Hinduism প্রবেশদ্বার Religion প্রবেশদ্বার বকাব ভৈরব অষ্টদিগ্গজ দিকপালী চার স্বর্গীয় রাজা হোরাসের চার ছেলে মহাবিদ্যা মৈতৈ নাগাকপা লাই মাতৃকা নররি, সুরি, অস্ত্রি এবং ভেস্ত্রি টাইটান Kumar (2001). Gopal (1990), p. 71. Mani (1975), p. 62. Dallapiccola, Anna (২০০২)। Dictionary of Hindu Lore and Legend। আইএসবিএন 0-500-51088-1।  Gopal, Madan (১৯৯০)। India through the ages। Publication Division, Ministry of Information and Broadcasting, Government of India।  Kumar, Sehdev (২০০১)। A Thousand Petalled Lotus: Jain Temples of Rajasthan: Architecture & Iconography। Indira Gandhi National Centre for the Arts Series। Abhinav Publications।  Mani, Vettam (১৯৭৫)। Puranic encyclopaedia : a comprehensive dictionary with special reference to the epic and Puranic literature। Motilal Banarsidass।  Wessels-Mevissen, Corinna (২০০১)। The Gods of the Directions in Ancient India. Origin and Early Development in Art and Literature (until c. 1000 A.D.)। Dietrich Reimer। আইএসবিএন 3-496-02713-4।  উইকিমিডিয়া কমন্সে দিকপাল সম্পর্কিত মিডিয়া দেখুন।
মগনলাল গান্ধী

মগনলাল খুশালচাঁদ গান্ধী (১৮৮৩ - ২৩ এপ্রিল ১৯২৮) ছিলেন একজন ভারতীয় লেখক ও গান্ধী পরিবারের সদস্য। তিনি মোহনদাস করমচাঁদ গান্ধীর একজন অনুগামী ছিলেন। তিনি ছিলেন মহাত্মা গান্ধীর ভাইপো। মহাত্মা গান্ধীর অনেক রচনায় মগনলাল গান্ধীর নাম উদ্ধৃত করা হয়েছে। মগনলাল পরামর্শ দিয়েছিলেন যে সত্যাগ্রহ শব্দটিকে মহাত্মা গান্ধীর অহিংসা নীতি দিয়ে সংজ্ঞায়িত করা উচিত। মহাত্মা গান্ধীর মতে, মগনলাল ছিলেন সবরমতী আশ্রমের হৃদয় ও আত্মা। ১৯০৩ সালে মগনলাল দক্ষিণ আফ্রিকায় গান্ধীকে অনুসরণ করেছিলেন "একটু সৌভাগ্যের আশায়।" তবে তিনি তার কাকার স্ব-আরোপিত দারিদ্র্য অনুসরণ করে ফিনিক্স সেটেলমেন্টে যোগ দেন। মগনলাল ২৩ এপ্রিল ১৯২৮ সালে পাটনায় টাইফয়েডে মারা যান। ১৯২৮ সালের ২৬ এপ্রিল একটি নিবন্ধের শিরোনামের মহাত্মা গান্ধী লিখেছিলেন: 'আমার সেরা কমরেড চলে গেছে'। https://www.mkgandhi.org/associates/Maganlal.htm
পন্থ

পন্থ (সংস্কৃত: पन्थ्) ভারতের বিভিন্ন ধর্মীয় ঐতিহ্যের জন্য ব্যবহৃত শব্দ। পন্থ একজন গুরু বা আচার্য দ্বারা প্রতিষ্ঠিত, এবং প্রায়শই পণ্ডিত বা ঐতিহ্যের প্রবীণ অনুশীলনকারীদের দ্বারা পরিচালিত হয়। ভারতের কিছু প্রধান পান্থ হল: খালসা পন্থ (শিখ) সহজ পন্থ (বৌদ্ধ ও হিন্দু) কবির পন্থ (সন্তমতের অংশ) দাদু পন্থ (সন্তমতের অংশ) তেরা পন্থ (জৈন) দিগম্বর তেরাপন্থ শ্বেতাম্বর তেরাপন্থ তরণ পন্থ (জৈন) নাথ পন্থ (হিন্দু) বারকরী পন্থ (হিন্দু) সত পন্থ (সুফি, শিয়া, ইসলামী) রবিদাসী পন্থ (স্বাধীন ধর্ম) সতনামপন্থ সম্প্রদায় India's 'untouchables' declare own religion, By Harmeet Shah Singh, CNN Kabir and the Kabir Panth by G. H. Wescott, South Asia Books; (July 1, 1986) The Bijak of Kabir by Linda Hess and Shukdev Singh, Oxford University Press, 2002 One Hundred Poems of Kabir: Translated by Rabindranath Tagore. Assisted by Evelin Underhill, Adamant Media Corporation, 2005 Crossing the Threshold: Understanding Religious Identities in South Asia by Dominique Sila-Khan, I. B. Tauris in Association with the Institute of Ismaili Studies; (November 4, 2004)
মহান চোল মন্দিরসমূহ

মহান চোল মন্দিরসমূহ বা গ্রেট লিভিং চোল টেম্পলস দক্ষিণ ভারতে চোল রাজাদের রাজত্বকালে নির্মিত কয়েকটি মন্দির। এই মন্দিরগুলি হল তাঞ্জাভুরের বৃহদীশ্বর মন্দির, গঙ্গইকোণ্ডচোলীশ্বরম মন্দির ও দরসুরমের ঐরাবতেশ্বর মন্দির। ১৯৮৭ সালে বৃহদীশ্বর মন্দিরটি ইউনেস্কো কর্তৃক বিশ্ব ঐতিহ্যবাহী স্থানের মর্যাদা লাভ করে। ২০০৪ সালে গঙ্গইকোণ্ডচোলীশ্বরম ও ঐরাবতেশ্বর মন্দিরদুটিও এই তালিকায় একযোগে যুক্ত হয়। এই কেন্দ্রটি “মহান চোল মন্দিরসমূহ” নামে পরিচিত। "মহান চোল মন্দিরসমূহ" (ইংরেজি ভাষায়)। ওয়ার্ল্ড হেরিটেজ: ইউনেস্ক। সংগ্রহের তারিখ ২০১০-১১-০৬।  "মহান চোল মন্দিরসমূহ" (পিডিএফ) (ইংরেজি ভাষায়)। ইউনেস্ক। সংগ্রহের তারিখ ২০১০-১১-০৬।  উইকিমিডিয়া কমন্সে মহান চোল মন্দিরসমূহ সম্পর্কিত মিডিয়া দেখুন। UNESCO's World Heritage Site listing the Chola temples (ইংরেজি) উইকিমিডিয়া কমন্সে মহান চোল মন্দিরসমূহ সংক্রান্ত মিডিয়া রয়েছে।
সন্ত রামানন্দ দাস

সন্ত রামানন্দ দাস গুরু রবিদাসের অনুসারীদের দ্বারা প্রতিষ্ঠিত সামাজিক-ধর্মীয় সংগঠন দেরা সাচ খন্ডের একজন নেতা ছিলেন। অস্ট্রিয়ার গুরু রবিদাস মন্দিরে ২৪ মে ২০০৯ আক্রমণে ৫৭ বছর বয়সে শিখ কট্টরপন্থীদের দ্বারা তাকে হত্যা করা হলে তার নাম আন্তর্জাতিক নজরে আসে। রামানন্দ দাস ১৯৫২ সালের ২ ফেব্রুয়ারী জন্মগ্রহণ করেন এবং ১৯৭৩ সাল থেকে তিনি দেরা সাচ খন্ডে বসবাস করতেন। তিনি দের সাচ খন্ডের সাপ্তাহিক পত্রিকা বেগমপুরা শাহের প্রধান সম্পাদক ছিলেন এবং তিনি ২০০৪ সালে ভারতীয় দলিত সাহিত্য একাডেমী থেকে ২০তম জাতীয় দলিত সাহিত্য পুরস্কার লাভ করেন। তিনি দের সাচ খন্ডের বর্তমান নেতা নিরঞ্জন দাসের দ্বিতীয় কমান্ড ছিলেন, যার সাথে তিনি বিদেশ ভ্রমণ করেছেন। ২৪ মে ২০০৯, রামানন্দ দাস ভিয়েনা, অস্ট্রিয়ার একটি মন্দিরে ছয় শিখ জঙ্গির হামলায় আহত হন। তিনি একাধিক বন্দুকের গুলিতে আহত হন এবং পরের দিন সকালে তিনি একটি হাসপাতালে মারা যান। আক্রমণটি উত্তর ভারতের বেশিরভাগ অংশ জুড়ে দাঙ্গার সূত্রপাত করে। ৪ জুন ২০০৯ তারিখে তাকে পূর্ণ রাষ্ট্রীয় সম্মানের সাথে ভারতের দেরা সাচ খন্ডে দাহ করা হয়। Singh, Gurharpal (২০১২)। "Religious Transnationalism and Development Initiatives: The Dera Sachkhand Ballan"। Economic and Political Weekly। 47 (1): 53–59। আইএসএসএন 0012-9976। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Preacher dies after Vienna clash"। BBC News। ২৫ মে ২০০৯। সংগ্রহের তারিখ ২০০৯-০৫-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Singh, Pashaura (২০১৪)। The Oxford Handbook of Sikh Studies। Oxford University Press। পৃষ্ঠা 88। আইএসবিএন 9780191004117। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Amar Shaheed Sant Ramanand Ji"। www.ravidassguru.com। সংগ্রহের তারিখ ২০২২-০৯-২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Ram, Ronki (২০০৮)। "Ravidass Deras and Social Protest: Making Sense of Dalit Consciousness in Punjab (India)"। The Journal of Asian Studies। 67 (4): 1341–1364। আইএসএসএন 0021-9118। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Ram, Ronki (২০০৯)। "Ravidass, Dera Sachkhand Ballan and the question of Dalit identity in Punjab" (পিডিএফ)। Journal of Punjab Studies। 16 (1): 12–15, 27। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Punjab riots after Vienna killing"। BBC News। ২৫ মে ২০০৯। সংগ্রহের তারিখ ২০২৩-০৯-১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Lakhs attend state funeral for Sant Ramanand"। The Times of India। ২০০৯-০৬-০৫। আইএসএসএন 0971-8257। সংগ্রহের তারিখ ২০২৩-০৯-২৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Sant Ramanand cremated amid tight security arrangements"। The India Post। ৫ জুন ২০০৯। সংগ্রহের তারিখ ২০২৩-০৯-২৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
হোস্টিংগার

হোস্টিংগার ইন্টারন্যাশনাল, লিমিটেড হলো একটি কর্মচারী মালিকানাধীন ওয়েব হোস্টিং প্রদানকারী এবং একটি আইসিএএনএন স্বীকৃত ডোমেন রেজিস্ট্রার। ২০০৪ সালে প্রতিষ্ঠিত এই কোম্পানির সদর দপ্তর লিথুয়ানিয়ায় অবস্থিত এবং এই কোম্পানিতে ১০০০ জনেরও বেশি লোক কাজ করে। হোস্টিংগার হল ০০০ওয়েবহোস্ট, হোস্টিং২৪, জাইরো এবং নায়াগাহোস্টারের মূল কোম্পানি। ফাইন্যান্সিয়াল টাইমসের বার্ষিক এফটি ১০০০ তালিকায় হোস্টিংগার টানা চার বছর ধরে ইউরোপের দ্রুততম ক্রমবর্ধমান কোম্পানিগুলির মধ্যে স্থান পেয়েছে। "Hostinger review: Good support, killer price web hosting"। ZDNET (ইংরেজি ভাষায়)। সংগ্রহের তারিখ ২০২২-১২-১৪।  "TECH WATCH: Hostinger Hosting Has Over 29 Million Users Across 178 Countries - Space Coast Daily"। spacecoastdaily.com। সংগ্রহের তারিখ ২০২২-১২-১৪।  "FT 1000: the seventh annual ranking of Europe's fastest-growing companies" (ইংরেজি ভাষায়)। ২০২৩-০৩-০১। সংগ্রহের তারিখ ২০২৩-০৬-২০।
বাংলাদেশ বিশ্ববিদ্যালয় মঞ্জুরী কমিশনের চেয়ারম্যান

বাংলাদেশ বিশ্ববিদ্যালয় মঞ্জুরী কমিশন (যাকে সংক্ষেপে ইউজিসি বলা হয়) ১৬ ডিসেম্বর ১৯৭২ সালে স্থাপিত হয়। এটি বাংলাদেশের সকল সরকারি এবং বেসরকারি বিশ্ববিদ্যালয়গুলোর সর্বোচ্চ নিয়ন্ত্রণকারী সংস্থা। মূলত সরকার এবং বিশ্ববিদ্যালয়গুলোর মধ্যে এই সংস্থাটি সমন্বয়সাধন করে থাকে। বাংলাদেশ বিশ্ববিদ্যালয় মঞ্জুরী কমিশন "প্রাক্তন চেয়ারম্যান মহোদয়গনের তালিকা, বাংলাদেশ বিশ্ববিদ্যালয় মঞ্জুরী কমিশন"। বাংলাদেশ জাতীয় তথ্য বাতায়ন। ৭ অক্টোবর ২০২৩ তারিখে মূল থেকে আর্কাইভ করা। সংগ্রহের তারিখ ৭ অক্টোবর ২০২৩।
মুহাম্মদ দেইফ

আবু খালেদ মুহম্মদ দিয়াব ইব্রাহিম আল-মসরী বা মুহম্মদ আল-দেইফ ( জন্ম: ১৯৬৫, গাজা) হলেন একজন ফিলিস্তিনী সামরিক সেনানী, যিনি হামাসের সশস্ত্র শাখা শহীদ ইজ্জুদ্দীন আল-কস্‌সাম ব্রিগেডের প্রধান সেনানী এবং ইহুদিবাদী সত্তার শীর্ষ ওয়ান্টেড ব্যক্তি। দখলদার বাহিনী ও ফিলিস্তিন জাতীয় কর্তৃপক্ষ (ফতেহ আন্দোলন) আগে তাকে গ্রেফতার করেছিল; কিন্তু তিনি মুক্তি পেতে সক্ষম হন। ইসরায়েলি গোয়েন্দা সংস্থা শিন বেট ও মোসাদ তাকে ৫ বারের বেশি হত্যার চেষ্টা করে ব্যর্থ হয়েছিল এবং সেগুলির মধ্যে একটিতে তিনি গুরুতর আহত হয়েছিলেন। এর বদলায় মোসাদ তার পরিবারকে হত্যা করে এবং তার বাড়ি-ঘর ধ্বংস করে দেয়। "Thousands mourn slain wife, baby of Hamas commander"। GMA News Online। ২০ আগস্ট ২০১৪। সংগ্রহের তারিখ ৯ সেপ্টেম্বর ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
টিরেল মালাসিয়া

টিরেল ইয়োহানেস চিকো মালাসিয়া (ওলন্দাজ: Tyrell Malacia; জন্ম: ১৭ আগস্ট ১৯৯৯; টিরেল মালাসিয়া নামে সুপরিচিত) হলেন একজন ওলন্দাজ পেশাদার ফুটবল খেলোয়াড়। তিনি বর্তমানে ইংরেজ ক্লাব ম্যানচেস্টার ইউনাইটেড এবং নেদারল্যান্ডস জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেলেন। ২০১৪ সালে, মালাসিয়া নেদারল্যান্ডস অনূর্ধ্ব-১৬ দলের হয়ে নেদারল্যান্ডসের বয়সভিত্তিক পর্যায়ে অভিষেক করেছিলেন। প্রায় ছয় বছর যাবত নেদারল্যান্ডসের বয়সভিত্তিক দলের হয়ে খেলার পর, তিনি ২০২১ সালে নেদারল্যান্ডসের হয়ে আন্তর্জাতিক পর্যায়ে অভিষেক করেছেন; নেদারল্যান্ডসের জার্সি গায়ে তিনি এপর্যন্ত ৯ ম্যাচে অংশগ্রহণ করেছেন। টিরেল ইয়োহানেস চিকো মালাসিয়া ১৯৯৯ সালের ১৭ই আগস্ট তারিখে নেদারল্যান্ডসের রটারডামে জন্মগ্রহণ করেছেন এবং সেখানেই তার শৈশব অতিবাহিত করেছেন। মালাসিয়া কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১১ই নভেম্বর তারিখে ঘোষিত নেদারল্যান্ডসের ২৬ সদস্যের চূড়ান্ত দলে স্থান পেয়েছেন। ৭ অক্টোবর ২০২৩ পর্যন্ত হালনাগাদকৃত। "FIFA World Cup Qatar 2022 – Squad list" (পিডিএফ)। FIFA। ১৫ নভেম্বর ২০২২। সংগ্রহের তারিখ ১৫ নভেম্বর ২০২২।  "Van Gaal maakt 26-koppige WK-selectie bekend" [Van Gaal announces 26-man World Cup squad] (ওলন্দাজ ভাষায়)। Royal Dutch Football Association। ১১ নভেম্বর ২০২২। সংগ্রহের তারিখ ১২ নভেম্বর ২০২২।  উইকিমিডিয়া কমন্সে টিরেল মালাসিয়া সংক্রান্ত মিডিয়া রয়েছে। সকারওয়েতে টিরেল মালাসিয়া (ইংরেজি) ট্রান্সফারমার্কেটে টিরেল মালাসিয়া (ইংরেজি) ওয়ার্ল্ডফুটবল.নেটে টিরেল মালাসিয়া (ইংরেজি) ন্যাশনাল-ফুটবল-টিমস.কমে টিরেল মালাসিয়া (ইংরেজি)
মেঘের পরে মেঘ

মেঘের পরে মেঘ ২০০৪ সালে মুক্তিপ্রাপ্ত একটি বাংলাদেশী চলচ্চিত্র। বিখ্যাত চলচ্চিত্র পরিচালক চাষী নজরুল ইসলাম পরিচালিত এই ছবিটি প্রয়াত অভিনেতা ওয়াসিমুল বারী রাজিবের উদ্দেশ্যে উত্সর্গ করা হয়। বিশিষ্ট কথা শিল্পী রাবেয়া খাতুনের উপন্যাস অবলম্বনে নির্মাণ করা হয় এই ছবিটি। বাংলাদেশের স্বাধীনতা যুদ্ধ ভিত্তিক এই ছবিতে অভিনেতা রিয়াজ দ্বৈত চরিত্রে অভিনয় করেন এবং তার বিপরীতে অভিনয় করেছেন পূর্ণিমা। ১৯৭১ এ মুক্তিযুদ্ধ চলাকালীন বাংলাদেশের ছোট্ট শান্ত ও নিরিবিলি একটি গ্রাম। মুক্তিযুদ্ধের সময় লন্ডভন্ড এই গ্রামের পটচিত্র। সেই গ্রামেরই এক সন্তান “স্বাধীন মাহমুদ” একদিন জানতে চায় তার পিতৃ পরিচয়। তার জন্ম যুদ্ধ জয়ের পরপরই। প্রশ্ন উঠে কে তার পিতা? মুক্তিযোদ্ধা “সেজান মাহমুদ” (রিয়াজ) নাকি ঘাতক দালাল রাজাকার “মজিদ” (রিয়াজ) নাকি পাকিস্তানি ক্যাপ্টেন “সাদেক”? এই তিনটি চরিত্রের মধ্যে দিয়ে উঠে এসেছে বাংলাদেশের স্বাধীনতা সংগ্রামের দুঃসহ স্মৃতি। মা “সুরাইয়া”র (পূর্ণিমা) কাছে সন্তান স্বাধীন জানতে চায়, তার জন্মের প্রকৃত ইতিহাস। যেন একজন সন্তান নয় বাংলাদেশের জন্মেরও ইতিহাস তুলে ধরা হয়েছে 'মেঘের পরে মেঘ' ছবিতে। বাংলাদেশের স্বাধীনতা যুদ্ধ এবং যুদ্ধোত্তর সময়কালের পটভূমিকায় দেশপ্রেম, ভালোবাসা এবং ত্যাগের বীরত্ব বিস্তৃত হয়েছে ছবিটিতে। রিয়াজ - সেজান মাহমুদ/মজিদ পূর্ণিমা - সুরাইয়া মাহফুজ আহমেদ - শহিদুল আলম সাচ্চু - খালেদা আক্তার কল্পনা - জামিলুর রহমান - উত্তম গুহ - আবুল হোসেন - ওয়াসিমুল বারী - আমীর সিরাজী - তারেক সিকদার - জামিলুর রহমান শাখা মেঘের পরে মেঘ ছবির সঙ্গীত পরিচালনা করেছেন ইমন সাহা। প্রকাশকঃ দ্য ডেইলি স্টার, এপ্রিল ০২, ২০০৪ মেঘের পরে মেঘ ফাইজুল এ তানিম ও সৈয়দ তাশফিন চৌধুরী, সংগৃহীত হয়েছেঃ এপ্রিল ১২, ২০১১ চলচ্চিত্র প্রবেশদ্বার বাংলাদেশের মুক্তিযুদ্ধের চলচ্চিত্র প্রবেশদ্বার ইন্টারনেট মুভি ডেটাবেজে মেঘের পরে মেঘ (ইংরেজি) - এ মেঘের পরে মেঘ ওয়েব্যাক মেশিনে আর্কাইভকৃত ৬ সেপ্টেম্বর ২০১০ তারিখে - রোটন টমেটোস - এ